**Nr. 5.598/10.02.2023**

**REFERAT DE APROBARE**

**la Proiectul de hotărâre privind rectificarea bugetului general propriu al**

**Judeţului Cluj pe anul 2023**

|  |
| --- |
| **Secțiunea 1** - **Motivul adoptării actului administrativ:** |
| Prin adresa nr. 3.314/09.02.2023 Spitalul Clinic de Boli Infecțioase Cluj-Napoca a solicitat aprobarea unei suplimentări a bugetului de venituri și cheltuieli pe anul 2023 din venituri proprii cu suma de 1.522,7 mii lei.  Având în vedere prevederilor art. 19 alin. (2) din Legea finanţelor publice locale nr. 273/2006, cu modificările şi completările ulterioare, propunem rectificarea bugetului general propriu al Judeţului Cluj pe anul 2023. |
| * 1. **Descrierea situației actuale** |
| * 1. **Cerinţe care reclamă necesitatea actului administrativ:** |
| Spitalul Clinic de Boli Infecțioase Cluj-Napoca solicită suplimentarea bugetului pe anul 2023 din venituri proprii cu suma de 1.522,7 mii lei la Titlul 70 ”Cheltuieli de capital”, sumă provenită din încasări suplimentare la codurile de venit 33.10.08 „Venituri din prestări servicii” și cod 33.10.21 „Venituri din contractele încheiate cu casele de asigurări sociale de sănătate”. Investițiile solicitate spre aprobare cu finanțare din venituri proprii vizează direct sau indirect siguranța și tratarea pacientului internat covid 19, dar și non covid cât și evaluarea prin spitalizare a pacientului covid 19, dar și non covid, cât și evaluarea post covid a pacientului în ambulatoriul Integrat al spitalului.  Astfel, propunem aprobarea suplimentării bugetului pe anul 2023 pentru Spitalul Clinic de Boli Infecțioase Cluj-Napoca cu suma de 1.522,70 mii lei la Titlul 70 “Cheltuieli de capital”, conform anexelor nr. 1, 2, 3, 4, 5 și 6 la prezenta hotărâre.  Ţinând cont de argumentele prezentate mai sus, considerăm necesară şi oportună propunerea privind rectificarea bugetului general propriu al Judeţului Cluj pe anul 2023.  Precizăm faptul că în situaţia acestui proiect de hotărâre sunt incidente următoarele prevederi, în a căror implementare şi aplicare a fost elaborat acest proiect, după cum urmează:   * art. 123 - 139, ale art. 142 – 153 din Regulamentul de organizare și funcționare a Consiliului Județean Cluj, aprobat prin Hotărârea Consiliului Județean Cluj nr.170/2020; * art. 173 alin. (1) lit. b) și d), alin. (3) lit. a), alin. (5) pct. a) și d) din Ordonanța de urgență a Guvernului nr.57/2019 privind Codul administrativ, cu modificările ulterioare; * art. 19 alin. (2) din Legea finanţelor publice locale nr. 273/2006, cu modificările şi completările ulterioare; * Legea bugetului de stat pe anul 2023 nr. 368/2022; * Hotărârea Consiliului Județean Cluj nr. 14/31.01.2023 privind aprobarea bugetului general propriu al Județului Cluj pe anul 2023; |
| * 1. **Cerinţe care reclamă oportunitatea actului administrativ:** |
| Prin această rectificare de buget se asigură fondurile necesare derulării eficiente a obiectivelor de investiții ale Spitalului Clinic de Boli Infecțioase Cluj-Napoca.  Prezenta rectificare a bugetului general propriu al Județului Cluj va permite gestionarea optimă a derulării execuţiei bugetare în anul 2023. |
| **2. Schimbari preconizate**: |
| După adoptarea hotărârii în cauză, Serviciul buget local venituri, va rectifica bugetul de venituri și cheltuieli al Județului Cluj pe anul 2023, pe surse de finanțare și îl va depune la Direcția Generală Regională a Finanțelor Publice Cluj-Napoca. |
| **Secțiunea a 2-a - Impactul socio-economic**: |
| Prin această rectificare de buget se asigură fondurile necesare pentru finanțarea obiectivelor de investiții ale Spitalului de Boli Infecțioase Cluj-Napoca. |
| **Secțiunea a 3-a - Impactul financiar asupra bugetului judeţului pe termen scurt(an curent)/lung:** |
| Promovând acest proiect de hotărâre se obține o suplimentare a bugetului județului pe anul 2023. |
| **Secțiunea a 4-a - Activități de informare publică și consultare privind elaborarea și implementarea actului administrativ:** nu este cazul |
| **Secțiunea a 5-a - Efectele actului administrativ asupra actelor administrative**  **în vigoare și măsuri de implementare:** |
| Bugetul general propriu al Județului Cluj pe anul 2023 aprobat prin Hotărârea Consiliului Judeţean Cluj nr. 14 din 31 ianuarie 2023, se modifică și se actualizează în mod corespunzător. |
| **Secțiunea a 6-a - Anexe la referatul de aprobare: -**  **-Adresa Spitalului de Boli Infecțioase Cluj-Napoca nr.3.314/09.02.2023** |

**INIȚIATOR,**

**PREȘEDINTE**

**Alin Tișe**

**P R O I E C T DE H O T Ă R Â R E**

**privind rectificarea bugetului general propriu al Judeţului Cluj pe anul 2023**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr………. din …………….……. privindrectificarea bugetului general propriu al Județelui Cluj pe anul 2023, propus de Preşedintele Consiliului Judeţean Cluj, domnul Alin Tişe, care este însoțit de Referatul de aprobare cu nr.5.598 din 10.02.2023; Rapoartele de specialitate întocmite de compartimentele de resort din cadrul aparatului de specialitate al Consiliului Judeţean Cluj cu nr.5.603/10.02.2023; 5.605/10.02.2023 şi Avizul cu nr. ….... din ....................... adoptat de Comisia de specialitate nr. ….…, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de:

* adresa Spitalului Clinic de Boli Infecțioase Cluj -Napoca nr.3.314/09.02.2023;

Luând în considerare prevederile:

* art. 123 - 140, ale art. 142 – 156 din Regulamentul de organizare și funcționare a Consiliului Județean Cluj, aprobat prin Hotărârea Consiliului Județean Cluj nr. 170/2020, republicată;

În conformitate cu prevederile:

* art. 173 alin. (1) lit. b) și d) alin. (3) lit. a), alin. (5) pct. a) și d) din Ordonanța de urgență a Guvernului nr. 57/2019 privind Codul administrativ, cu modificările ulterioare;
* art. 19 alin. (2) din Legea finanţelor publice locale nr. 273/2006, cu modificările şi completările ulterioare;
* Legii bugetului de stat pe anul 2023 nr.368/2022;
* Hotărârii Consiliului Județean Cluj nr. 14/31.01.2023 privind aprobarea bugetului general propriu al Județului Cluj pe anul 2023;

În temeiul competențelor stabilite prin art. 182 alin. (1) şi art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările ulterioare;

**hotărăşte:**

**Art. 1.** Se aprobă rectificarea bugetului general al Judeţului Cluj pe anul 2023 în sumă de 1.430.207,39 mii lei, conform **anexei nr. 1** care face parte integrantă din prezenta hotărâre.

**Art. 2. (1)** Se aprobă rectificarea bugetului instituţiilor publice şi activităţilor finanţate integral sau parţial din venituri proprii pe anul 2023, în sumă de 682.476,66 mii lei atât la venituri cât şi la cheltuieli, conform **anexei nr. 2** care face parte integrantă din prezenta hotărâre;

**(2)** Detalierea rectificării bugetului instituţiilor publice şi activităţilor finanţate integral sau parţial din venituri proprii pe anul 2023 pe categorii la venituri, respectiv pe capitole și subcapitole la cheltuieli este cuprinsă în **anexa nr. 3** care face parte integrantă din prezenta hotărâre;

**Art. 3.** Se aprobă rectificarea bugetului instituțiilor publice și activităților finanțate integral sau partial din venituri proprii pe anul 2023, defalcat pe capitole de cheltuieli, titluri, articole și aliniate, astfel:

1. la Capitolul 66.10 “Sănătate” – suma de 615.718,83 mii lei conform **anexei nr. 4** care face parte integrantă din prezenta hotărâre;

**Art. 4.** Se aprobă rectificarea Programului de investiţii pe anul 2023, pe capitole, obiective de investiţii şi alte cheltuieli asimilate investiţiilor, conform **anexei nr. 5** care face parte integrantă din prezenta hotărâre.

**Art. 5.** Se aprobă rectificarea Listei detaliate a poziției Alte cheltuieli de investiții pe anul 2023, conform **anexei nr. 6** care face parte integrantă din prezenta hotărâre.

**Art****. 6.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcțiile din cadrul aparatului de specialitate al Consiliului Județean Cluj, în colaborare cu entitățile nominalizate în anexele la prezenta hotărâre și Direcția Generală Regională a Finanțelor Publice Cluj-Napoca.

**Art. 7.** Prezenta hotărâre se comunică direcțiilor din cadrul aparatului de specialitate al Consiliului Județean Cluj, Direcţiei Generale Regionale a Finanţelor Publice Cluj-Napoca, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi pe pagina de internet [www.cjcluj.ro](http://www.cjcluj.ro).

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

***Nr. …. din …………... februarie 2023***

*Prezenta hotărâre a fost adoptată cu ... voturi “pentru” … voturi “împotrivă”, …. ”abţineri” şi …. membrii ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREȘEDINTE**

**Alin Tișe**

**Direcţia Generală Buget-Finanțe, Resurse Umane**

**Nr. 5.603 din 10.02.2023**

**RAPORT DE SPECIALITATE**

|  |  |
| --- | --- |
| ***Titlul proiectului de hotărâre*** | Proiect de hotărâre privind rectificarea bugetului general propriu al Judeţului Cluj pe anul 2023 |
| ***Compartiment de resort:*** | Direcția Generală Buget-Finanțe, Resurse Umane |
| ***Secțiunea 1 - Documentare și analiză:*** | |
| La analiza prezentului proiect de hotărâre s-a ținut cont de:  - prevederile Legii bugetului de stat pe anul 2023 nr. 368/2022;  -prevederile Hotărârii Consiliului Județean Cluj nr. 14/31.01.2023 privind aprobarea bugetului general propriu al Județului Cluj pe anul 2023;  - solicitarea primită de la Spitalul Clinic de Boli Infecțioase Cluj-Napoca | |
| ***Secțiunea a 2-a*** ***Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:*** | |
| Prin adresa nr. 3.314/09.02.2023 Spitalul Clinic de Boli Infecțioase Cluj-Napoca a solicitat aprobarea unei suplimentări a bugetului de venituri și cheltuieli pe anul 2023 din venituri proprii cu suma de 1.522,7 mii lei.  Având în vedere prevederilor art. 19 alin. (2) din Legea finanţelor publice locale nr. 273/2006, cu modificările şi completările ulterioare, propunem rectificarea bugetului general propriu al Judeţului Cluj pe anul 2023.  Spitalul Clinic de Boli Infecțioase Cluj-Napoca solicită suplimentarea bugetului pe anul 2023 din venituri proprii cu suma de 1.522,7 mii lei la Titlul 70 ”Cheltuieli de capital”, sumă provenită din încasări suplimentare la codurile de venit 33.10.08 „Venituri din prestări servicii” și cod 33.10.21 „Venituri din contractele încheiate cu casele de asigurări sociale de sănătate”. Investițiile solicitate spre aprobare cu finanțare din venituri proprii vizează direct sau indirect siguranța și tratarea pacientului internat covid 19, dar și non covid cât și evaluarea prin spitalizare a pacientului covid 19, dar și non covid, cât și evaluarea post covid a pacientului în ambulatoriul Integrat al spitalului.  Ținând cont de argumentele prezentate mai sus, rectificarea bugetului general propriu al Judeţului Cluj pe anul 2023 respectă prevederile legale și asigură funcționarea în condiții optime a instituțiilor publice subordonate. | |
| **Secțiunea a 3-a** **- Efecte preconizate ale aplicării actului administrativ:***(impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului)****:*** | |
| Prezenta rectificare a bugetului propriu al Județului Cluj va permite gestionarea optimă a derulării execuţiei bugetare a anului 2023. | |
| **Secțiunea a 4-a - Concluzii/propuneri:** | |
| În urma analizării proiectului de hotărâre și a documentării efectuate, certificăm că proiectul de hotărâre **îndeplinește** cerințele tehnice specificate în Secțiunea a 2-a. | |

|  |  |  |  |
| --- | --- | --- | --- |
|  | **Prenume și nume** | **Data** | **Semnătura** |
| Avizat: director general | Cristina Șchiop | 13.02.2023 |  |
| Verificat: șef serviciu BLV | Dorina Maier | 13.02.2023 |  |
| Elaborat: consilier | Anca Oltean | 13.02.2023 |  |

**Direcţia Dezvoltare și Investiții**

**Nr. 5.605 din 16.02.2023**

**RAPORT DE SPECIALITATE**

|  |  |
| --- | --- |
| **Titlul proiectului de hotărâre** | Proiect de hotărâre privind rectificarea bugetului general propriu al Judeţului Cluj pe anul 2023 |
| **Compartiment de resort:** | Direcția Dezvoltare și Investiții |
| **Secțiunea 1 - Documentare și analiză:** | |
| La analiza prezentului proiect de hotărâre s-a ținut cont de:  - Programul de investiții publice pe anul 2023 pe capitole, obiective de investiții și alte cheltuieli asimilate investițiilor;  - solicitarea primită de la Spitalul Clinic de Boli Infecțioase Cluj-Napoca | |
| **Secțiunea a 2-a - Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | |
| Prin adresa nr. 3.314/09.02.2023 Spitalul Clinic de Boli Infecțioase Cluj-Napoca a solicitat aprobarea unei suplimentări a bugetului de venituri și cheltuieli pe anul 2023 din venituri proprii cu suma de 1.522,7 mii lei.  Spitalul Clinic de Boli Infecțioase Cluj-Napoca a solicitat suplimentarea bugetului pe anul 2023 din venituri proprii cu suma de 1.522,7 mii lei la Titlul 70 ”Cheltuieli de capital”, repartizată astfel:  -Dotări aparatură medicală 1.508,70 mii lei  -Alte cheltuieli asimilate investițiilor 14,00 mii lii  Conform art. 45 alin (2) din Legea finanţelor publice locale nr. 273/2006, cu modificările şi completările ulterioare, Spitalul Clinic de Boli Infecțioase Cluj-Napoca a înaintat Nota de fundamentare privind necesitatea și oportunitatea efectuării cheltuielilor asimilate investițiilor cu nr. 3702/14.02.2023, înregistrată la Consiliul Județean Cluj cu nr.6547/16.02.2023, aprobată de Ordonatorul Principal de Credite.  Ținând cont de argumentele prezentate mai sus, rectificarea bugetului general propriu al Judeţului Cluj pe anul 2023 respectă prevederile legale și asigură funcționarea în condiții optime a instituțiilor publice subordonate. | |
| **Secțiunea a 3-a - Efecte preconizate ale aplicării actului administrativ:** | |
| Prezenta rectificare a bugetului propriu al Județului Cluj va permite gestionarea optimă a obiectivelor de investiții pe parcursul anului 2023. | |
| **Secțiunea a 4-a - Concluzii/propuneri:** | |
| În urma analizării proiectului de hotărâre și a documentării efectuate, certificăm că proiectul de hotărâre **îndeplinește** cerințele tehnice specificate în Secțiunea a 2-a. | |

|  |  |  |  |
| --- | --- | --- | --- |
|  | **Prenume și nume** | **Data** | **Semnătura** |
| Avizat: director executiv | Mariana Rațiu | 16.02.2023 |  |
| Verificat: șef serviciu | Alexandru Crețu | 16.02.2023 |  |
| Elaborat: consilier | Gabriela Rotaru | 16.02.2023 |  |

|  |  |  |  |  |
| --- | --- | --- | --- | --- |
| **CIRCUIT PROIECT DE HOTĂRÂRE** | | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | | |
| Compartimentele de resort nominalizate  (Direcția/serviciul) | Datele de întocmire și depunere a rapoartelor de specialitate | | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| DIRECȚIA GENERALĂ BUGET-FINANȚE,  RESURSE UMANE | 16.02.2023 | |  | Raport întocmit |
| DIRECȚIA DEZVOLTARE ȘI INVESTIȚII | 16.02.2023 | |  | Raport întocmit |
|  | | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | | |
| Numele și prenumele consilierului juridic | Semnătura persoanei competente pentru nominalizare | | | Aviz acordat/  Refuz aviz/  semnătură |
| Muntean Crina |  | | | avizat |
|  | | | | |
| **3. Transmitere proiect în vederea avizării pentru legalitate de către secretarul general al judeţului** | | | | |
| Numele și prenumele secretarului general al județului | Caracterul normativ sau individual al proiectului | | | Avizul acordat/  Refuz aviz/  semnătură |
| Simona Gaci | individual | | | avizat |
|  | | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | | Avizul adoptat/  Aviz implicit favorabil |
| 2 |  |  | |  |
|  |  |  | |  |
|  |  |  | |  |